Diari Oficial de la Generalitat Valenciana


Sumari del DOGV 7528, del 19-05-2015 (2015/4426)

RESOLUCIÓ de 12 de maig de 2015, del Rectorat de la Universitat Politècnica de València, per la qual es publica la relació de registres d'aquesta Universitat.
--------------------------------------------------------------------------------------------------------------------------------------------------------------

### Dades del document

Número de DOGV
:   7528

Data del DOGV
:   19-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4426


Data del document
:   12-05-2015

Organisme emissor
:   Universitat Politècnica de València

Tipus de document
:   Resolució

Anàlisi jurídica

RESOLUCIÓ de 12 de maig de 2015, del Rectorat de la Universitat Politècnica de València, per la qual es publica la relació de registres d'aquesta Universitat. [2015/4426]  
L'article 38 de la Llei 30/1992, de 26 de novembre, de Règim Jurídic de les Administracions Públiques, institueix que les administracions públiques han d'establir un registre general per a la recepció d'escrits i comunicacions dels particulars o d'òrgans administratius, i per a donar eixida dels escrits i les comunicacions oficials adreçades a altres òrgans o particulars, i, així mateix, es poden crear registres auxiliars.  
  
El Rectorat, en aplicació d'aquest article, va emetre la Resolució de 20 de desembre de 1999, publicada en el Diari Oficial de la Generalitat Valenciana número 3673, de 25 de gener de 2000, que detallava la relació de registres oficials i auxiliars, en què se'n declarava expressament la vigència en la disposició addicional de la Normativa de creació del Registre Electrònic de la Universitat Politècnica de València.  
  
La Llei 11/2007, de 22 de juny, d'accés electrònic dels ciutadans als serveis públics, en l'article 24, obliga les administracions públiques a crear registres electrònics per a la recepció i remissió de sol·licituds, escrits i comunicacions, mandat pel qual el Consell de Govern en les sessions d'11 de març de 2010 i d'1 de febrer de 2012 aprovà la Normativa de creació del Registre Electrònic de la Universitat Politècnica de València (Diari Oficial de la Comunitat Valenciana 6715, de 16.02.2012, i correcció d'errades en el DOCV 6721, de 24.02.2012).  
  
Així mateix, l'article 3 de la Llei 25/2013, de 27 de desembre, d'impuls de la factura electrònica i creació del registre comptable de factures en el sector públic, recull que el proveïdor que ha expedit la factura pels serveis prestats o béns lliurats a qualsevol administració pública té l'obligació, a efecte del que disposa aquesta llei, de presentar-la a un registre administratiu, en els termes previstos en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Prenent en consideració el temps transcorregut des de la Resolució de 20 de desembre de 1999, així com les lleis posteriorment aprovades en aquest àmbit, i que l'apartat 8 de l'article 38 de la Llei 30/1992, de 26 de novembre, estableix que les administracions públiques han de fer pública i mantenir actualitzada una relació de les oficines de registre pròpies o concertades, els sistemes d'accés i comunicació, així com els horaris de funcionament, aquest Rectorat, fent ús de les atribucions que li confereix l'article 5.a del Decret 182/2011, de 25 de novembre, del Consell, pel qual s'aproven els Estatuts de la Universitat Politècnica de València, resol:  
  
  
Primer  
Fer pública la relació de registres general i auxiliars, així com la ubicació i l'horari d'atenció al públic, següent:  
  
Registre General. Universitat Politècnica de València. Campus de Vera. Camí de Vera, s/n. 46424 València. Horari: de dilluns a divendres, de 09.00 a 14.00 hores i de 16.00 a 18.00 hores. Durant els mesos de juny, juliol i agost i en els períodes de Falles, Setmana Santa i Nadal només obri de 09.00 a 14.00 hores.  
  
Registre Auxiliar. Registre Electrònic. Seu Electrònica de la Universitat Politècnica de València. ?https://sede.upv.es?. Horari: de dilluns a diumenge de 00:00 a 23.59 hores.  
  
Registre Auxiliar. Escola Politècnica Superior d'Alcoi. Campus d'Alcoi. Plaça de Ferrándiz i Carbonell, s/n. 03285- Alcoi (Alacant). Horari: de dilluns a divendres de 09.30 a 14.00 hores.  
  
Registre Auxiliar. Escola Politècnica Superior de Gandia. Campus de Gandia. Carrer del Paranimf, número 1. 46326 Grau de Gandia (València). Horari: de dilluns a divendres de 10.00 a 13.00 hores i de 16.00 a 17.30 hores els dimecres. Durant la segona quinzena de juny, el mes de juliol i en els períodes de Falles, Setmana Santa i Nadal només obri de 10.00 a 13.00 hores. Agost tancat.  
  
Registre Auxiliar. Centre de Suport a la Innovació, la Investigació i la Transferència de Tecnologia. Campus de Vera. Camí de Vera, s/n. 46258 València. Horari: de dilluns a divendres, de 09.00 a 14.00 hores.  
  
  
Registre Auxiliar. Servei de Gestió Econòmica. Campus de Vera. Camí de Vera, s/n. 46771 València. Horari: de dilluns a divendres, de 09.00 a 14.00 hores. Exclusivament als efectes de presentació de factures pels proveïdors de la Universitat Politècnica de València, d'acord amb el que disposa l'article 3 de la Llei 25/2013, de 27 de desembre, d'impuls de la factura electrònica i creació del registre comptable de factures en el sector públic.  
  
Segon  
Queda expressament revocada la Resolució de 20 de desembre de 1999, del Rectorat de la Universitat Politècnica de València, per la qual es detalla la relació de registres, tant oficials com auxiliars, existents en aquesta universitat als efectes assenyalats en aquesta resolució, publicada en el DOGV número 3673, de 25 de gener de 2000.  
  
Valencia, 12 de mayo de 2015.- El rector. Francisco José Mora Mas.